GiliGold/VAD_KnessetCorpus huggingface dataset:
משה ארבל:
השיקול לפיו יהיו יותר מדי חברי כנסת שיבקשו לממש את זכותם הבסיסית לנאום ולהביע דעה ולומר את עמדתם, רק בשל הדבר הזה להפעיל את סעיף 98 – הדבר לא סביר.
משה ארבל:
היו דברים מעולם, בכנסות הקודמות, כאשר באמת היו כמויות של הסתייגויות.
משה ארבל:
אגב, גם חברי קואליציה עושים זאת, לחוק האזרחות הוגשו 50,000 הסתייגויות של סיעת מרצ.
משה ארבל:
אני בטוח שחלקן הלא-מבוטל אינן ענייניות.
משה ארבל:
אנחנו הצטמצמנו להסתייגויות ענייניות, כמות סבירה של הסתייגויות, הדבר היחיד שמבקשים חברי הכנסת לנוכח הצמצום הזה של כמות ההסתייגויות הוא הזכות לאופציה לדבר במליאת הכנסת.
משה ארבל:
גם את הזכות הזו אתם מבקשים באופן דורסני למחוק ולא לאפשר לנו לעשות את עבודתנו.
משה ארבל:
אנחנו מקבלים את המשכורת שלנו מאזרחי מדינת ישראל, גם אלה שתומכים בקואליציה וגם אלו שתומכים בחברי האופוזיציה.
משה ארבל:
אנחנו מחויבים לכלל אזרחי מדינת ישראל.
משה ארבל:
כנסת שקולות האופוזיציה שלה נמחקים היא לא כנסת דמוקרטית, היא הופכת לדיקטטורה.
משה ארבל:
מה שאתם עושים פה בהפעלת סעיף 98 גם כאשר כמות ההסתייגויות צומצמה בצורה משמעותית הוא סתימת פיות.
משה ארבל:
אני לא יודע איך זה עובר את הלשכה המשפטית, אבל עוד לפני הלשכה המשפטית אני לא יודע איך זה עובר את השכל הישר.
משה ארבל:
תבינו, אתם היום חברי קואליציה, העולם הפוליטי הוא עגול, אני לא חושב שתרצו שכאשר תשבו כחברי אופוזיציה יסתמו לכם את הפה.
משה ארבל:
המשמעות היא בקשה לצמצם את כמות ההסתייגויות – צמצמנו.
משה ארבל:
לצמצם את אופי ההסתייגויות לאופי ענייני – צמצמנו.
משה ארבל:
גם אז לצמצם את האפשרות של חברי הכנסת להביע את עמדתם ואת כאבם?
משה ארבל:
שלא לדבר על האיוולת, ואני מברך אותך, אדוני, על שדילגת על סעיף א בסדר היום, האיוולת של הבאת חוק הגיור ביום האחרון של המושב ובקשה לפטור מחובת הנחה כאשר, אתן לכם תאריכים שיירשמו לפרוטוקול: ממשלת ישראל דנה בנושא זה ב-20 בפברואר, חזרה ודנה בו ב-27 בפברואר והנה אנחנו רואים אותה אצה רצה בשבוע האחרון של המושב כדי לבקש פטור מחובת הנחה.
משה ארבל:
יכלה הממשלה לאשר ב-20 בפברואר, יכלה להביא אותו מבלי לבקש פטור מחובת הנחה.
משה ארבל:
כל בקשה כזו היא לא לגיטימית ומנוגדת לשכל הישר וההיגיון, תודה.
ניר אורבך:
חבר הכנסת מקלב, בבקשה.
ניר אורבך:
אני מדגיש עבור כל מי שהצטרף שאנחנו מגבילים את זכות הדיבור לשלוש דקות.
אורי מקלב:
איני ותיק כמו חבר הכנסת גפני אבל יש לי סוג של ותק בבניין הזה, אני חושב שבין 20 הוותיקים ביותר.
אורי מקלב:
מניסיוני הרב לא זכור לי שימוש כה נרחב בסעיף 98.
אורי מקלב:
היום אנחנו נחשפים לכרסום מהותי מאוד בעבודה הדמוקרטית שאמורה להיות לנו כאן בכנסת.
אורי מקלב:
היום יש ירידת מדרגה, הרבה יותר מרק פגיעה בעבודה הדמוקרטית.
אורי מקלב:
זה בעצם לכבול את הידיים שלנו, רוצים להפוך אותנו - - - שכופה ואומרת איך אנחנו מתנהלים וכמה וכמעט גם מה יהיה תוכן הדברים.
אורי מקלב:
אין מצב כזה שסדרה כזו של חוקים, שאנחנו יכולים להפעיל על כל הסדרה הזו סעיף 98.
אורי מקלב:
זה שיש כאן שבעה או שמונה חוקים זו לא סיבה שעכשיו יש לנו ערב תקציב והצטברו כמה חוקים.
אורי מקלב:
אנחנו מדברים על חקיקה שהתמשכה זמן רב, במשך חודשים רבים.
אורי מקלב:
הקואליציה התנהלה לאט ובאשמתה, לא הצליחה להעביר חוקים שכבר הגיעו למליאה.
אורי מקלב:
אותו חוק לא היה סעיף 98 אם הוא היה מגיע בזמן כפי שהוא היה מתוכנן להגיע.
אורי מקלב:
אותו חוק הגיע למליאה בלי סעיף 98.
אורי מקלב:
למה עכשיו אתם מביאים אותו עם סעיף 98, בגלל שאתם נכשלים בעבודת הקואליציה ולא הצלחתם לייצר רוב בגלל סיבות כאלה שלא יכולתם להחזיק מעמד במסגרת הדיונים ואם נפלתם שדודים על מיטותכם ולא יכולתם להמשיך כי האופוזיציה גילתה נחישות?
אורי מקלב:
בגלל לקונות שלכם אתם מבקשים להשתמש בסעיפים רבים שדנו בזה בישיבות רבות ואתם רוצים לפתור זאת בהצבעה שמית אחת?
אורי מקלב:
מה זה הדבר הזה של הורדה של הצבעות שמיות?
אורי מקלב:
אתם לא יודעים להתמודד עם עבודת האופוזיציה אז במקום להתמודד בדברים שהם באים להראות התמדה אתם מגלים רפיסות ואתם רוצים שבגלל הדבר הזה אנחנו ניכנס למשחק שהוא אנטי-דמוקרטי ופוגעני מאוד בעבודה שלנו.
אורי מקלב:
אין אפשרות שבאופוזיציה רחבה שכזו כל-כך הרבה מסתייגים ידברו במשך הזמן הקצר, אתה נותן לכל אחד 2-3 דקות לדבר, זה הזמן שצפוי לחבר כנסת לדבר שהם היו והשתתפו בוועדות ומכירים את החוק על בוריו.
אורי מקלב:
ההצבעות השמיות שאתם מנסים להוריד אותן, זה לא נכון לעשות את זה, ודאי לא כשיש פער קטן מאוד בין קואליציה לאופוזיציה.
אורי מקלב:
דווקא במקרים שכאלו ההצבעות השמיות נדרשות הרבה יותר.
אורי מקלב:
ההצבעות השמיות נועדו למצבים שהפער קטן, זה מה שמראה וזה חלק מהעבודה.
אורי מקלב:
היום אתם רוצים לבטל את זה.
אורי מקלב:
עוד מילה אחת, אולי לתקן את חברי, חבר הכנסת משה ארבל, חוק הגיור לא הורד מסדר היום, בסך הכול דחו את זה לסוף סדר היום.
אורי מקלב:
אתה גם היום - - -
משה ארבל:
אתה מאמין שזה יקרה?
אורי מקלב:
אני לא יודע, אבל הוא מבקש.
משה ארבל:
זה לא הגיוני.
אורי מקלב:
לזמן הזה כשחברת המפלגה שלך שמשמשת כשרת הפנים מתקשה להתמודד עם עלייה או בקשה של פליטים להגיע לארץ כדי להתאזרח פה.
אורי מקלב:
היום יותר, עם המסר יגיד, היא לא יודעת איך לעשות את זה.
אורי מקלב:
מצד אחד אתה רוצה לקבל פליטים אבל אין מדינה שקיבלה אזרחים כל כך הרבה כמו המדינה הזאת, בגלל חוק השבות שיש בו עיוות אמיתי.
שלמה קרעי:
אבל אורבך נגד שקד, מקלב, מקודם הוא אמר בראיון שאין לו בעיה שייכנסו לפה כמה שיותר פליטים.
ניר אורבך:
אתה שמעת את כל הריאיון ולא רק את הכותרת אז אל תעשה מניפולציה.
שלמה קרעי:
לא שמעתי את הריאיון, לא הייתי על הקו, ראיתי רק את הכותרת.
ניר אורבך:
אז הכותרת חלקית מאוד.
מיכאל מלכיאלי:
מה היה, מה היה, אנחנו לא יודעים מה היה.
אורי מקלב:
- - - להשתמש בחוק השבות, אחד שהסבתא שלו הייתה נוצרייה, ההורים שלו חיים כנוצרים והוא חי כנוצרי ועכשיו הוא יכול לעלות לארץ כי הסבא היה יהודי.
אורי מקלב:
לא רק זה, גם להביא את בת זוגתו שהיא בכלל ממשפחה נוצרית.
אורי מקלב:
זה חוק השבות.
אורי מקלב:
היום המסר יהיה, אם אנחנו נקבל את חוק הגיור הפירוש יהיה "גיור לכול".
אורי מקלב:
מי שרוצה - - - וזה יביא הרבה פליטים, הרבה מאוד אנשים - - - אם אין חוק גיור - -
ניר אורבך:
חבר הכנסת מקלב, אני חייב לקטוע אותך, זמנך תם.
אורי מקלב:
אם המסר הוא לעבור סוג של גיור לייט, אם זה המסר, תאר לך מה מדינת ישראל - - - בזמן הזה ודאי שצריך לדחות את חוק הגיור, זה דבר שיפגע במדינת ישראל.
ניר אורבך:
חבר הכנסת גפני, בבקשה.
משה גפני:
תודה, אדוני, הייתי בוועדה אחרת ואמרו לי שאתה שם על סדר היום את הנושא של מערך הגיור.
משה גפני:
לא האמנתי, חשבתי שרוצים להכפיש אותך.
משה גפני:
אני רואה שזה נמצא ואני מבין שלא קיימת על זה דיון.
משה גפני:
תשמע, יש גבול למה שהכנסת רשאית לעשות.
משה גפני:
אני לא זוכר דברים כאלה.
משה גפני:
כאשר באים ומבקשים את סעיף 98 על סדרה של חוקים, נאמר פה על ידי החברים שהייתה בעיה של הקואליציה והיא לא הצליחה להעביר את זה, או בגלל חילוקי דעות שלא היה רוב, או בגלל הזמן שהתמשך.
משה גפני:
אתם מביאים סעיף 98 ומביאים את חוק הגיור בשבוע האחרון של המושב בתקופה הזאת, שיש מלחמה באוקראינה, כשיש את המציאות הזאת ואנחנו חלק מהעניין הזה.
משה גפני:
אנחנו חלק מזה, אנחנו תושבי העולם.
משה גפני:
יש לנו עניין בזה כי עברנו לפני יותר מ-70 שנה את השואה.
משה גפני:
אנחנו רואים את התהליך הזה ובתהליך הזה אתם רוצים שעכשיו נתחיל להתווכח על הגיור.
משה גפני:
יש גבול לדברים האלה.
משה גפני:
ניסיתי לפשר בין הקואליציה לאופוזיציה בכל הנוגע באיוש הוועדות.
משה גפני:
היה לנו דיון אצלך בנוגע לקנאביס שלא מי יודע מה אבל בכל זאת ועדה.
משה גפני:
לא הכנסת את יהדות התורה בוועדה הזאת.
משה גפני:
באתי לוועדה, אמרתי לך ועשית את זה.
משה גפני:
אז יש רוב של אחד לקואליציה מול רוב של פחות אחד לאופוזיציה ויש לכולם נציגות.
משה גפני:
עשית את זה יפה ואני משבח אותך על כך.
משה גפני:
ניסיתי לגרום לכך שיהיה בוועדת הכנסת פער, אבל פער כמו שיש בין קואליציה לאופוזיציה.
משה גפני:
דיברתי עם ראשי הקואליציה והם אמרו: "לא, אנחנו פוחדים מרע"מ, מוכרחים בוועדת הכספים פער של שניים".
משה גפני:
אולי תוציאו גם את מרצ, ראיתי שבחוק האזרחות הם הגישו 50,000 הסתייגויות.
משה גפני:
גם תעשו להם סעיף 98?
משה גפני:
גם לא יהיה להם דיון על העניין הזה?
משה גפני:
יש גבול למה שאפשר לעוות את רצון הכנסת ואת היכולת לדון בחקיקה.
משה גפני:
יש את כל הרשימה שאתה מביא היום, אתה צריך לאפשר לחברי הכנסת לדון בנושאים כמו שהתקנון קובע.
משה גפני:
לא תמיד שמים את סעיף 98, אבל כשאתה שם לפני זה את מערך הגיור בכלל אתה עושה צחוק מהעניין.
משה גפני:
אני לא הייתי יכול להסכים, ואני מכיר אותך, אתה לא אחד כזה, אני משבח את אומץ לבך לגבי הנושא של החוק שהיה בשבוע שעבר שבו עשו את הגוף הבוחר לרבנים הראשיים, עשו מזה פלסתר, צחוק, לא להאמין.
משה גפני:
מורידים רבנים, קובעים בכל - - -
קטי קטרין שטרית:
מכניסים נציגי אקדמיה שיגידו מה - - -
משה גפני:
- - - כן, יושב-ראש אגודת הסטודנטים ויושב-ראש קרן היסוד.
משה גפני:
באמת, אגב, הם גם עשו דבר טוב.
משה גפני:
הם אמרו שבכנסת ייבחרו שישה חברים, שש מתוכם נשים.
משה גפני:
ברור שש"ס ויהדות התורה לא יקבלו שם חבר.
משה גפני:
לא מתביישים.
משה גפני:
אתם, הליכוד, כשתחזרו לשלטון תנהגו כך.
משה גפני:
אל תבואו כל פעם להגיד לי: "אבל בעיתון הארץ תהיה כתבה".
משה גפני:
אתם הייתם צריכים לעשות ולא נתתם להעביר את פסקת ההתגברות.
משה גפני:
תראו איך הם מתנהגים, הם אפילו לא אומרים מילות נימוס.
שלמה קרעי:
ומה עם יתד נאמן, חבר הכנסת גפני?
ניר אורבך:
תודה רבה לחבר הכנסת גפני.
משה גפני:
אני מבקש ממך לגבי סעיף 98 שהוא באמת לא לעניין.
משה גפני:
אין פה דברים דרמטיים וצריך להתנהג כמו שצריך.
משה גפני:
יש פה דבר שהוא מעל העניין הזה, אל תביא עכשיו את מערך הגיור.
משה גפני:
זה לא דחוף, זה לא הזמן, אין בעניין הזה שום דבר שצריך לעשות עכשיו.
משה גפני:
היום, לשדר לעולם שהיהודים רבים כאן בארץ, ותהיה על זה מריבה שלא תוכלו לעמוד בה, אף אחד מאיתנו לא ישתוק על זה.
משה גפני:
אתם רוצים מול כל העולם שאנחנו נריב האם אנחנו מקבלים גויים או לא מקבלים גויים, כן רפורמים לא רפורמים?
משה גפני:
קצת אחריות, קצת.
יצחק פינדרוס:
תודה, אתייחס להצעות חוק זכויות נפגעי עבירה וסעיף 98 שלגביה.
יצחק פינדרוס:
אני רוצה לבקש בקשה להגדיל את זמן הדיבור מ-3.5 שעות ל-4.15 שעות.
יצחק פינדרוס:
חוץ מזה, עורכת הדין אסטרחן לא נמצאת כאן, אתם פשוט משפילים את עצמכם, לא אותנו.
יצחק פינדרוס:
הייתי בדיונים הקודמים על סעיף 98, אמרת אתה ואמר הייעוץ המשפטי שהנושא הוא הגשת הסתייגויות רבות.
יצחק פינדרוס:
הוגשו לחוק הזה חמש הסתייגויות.
יצחק פינדרוס:
שוכחים משהו אחד, לפני פחות משבוע החבורה המטורללת הזאת החזיקה את הכנסת 16 שעות על חוק שבנט לא יוכל להיות ראש ממשלה בשנה התשיעית, 16 שעות יקרות של דיון על זה שהבנט הזה, שאני לא יודע אם הוא יסיים שנה, לא יהיה שנה תשיעית ראש ממשלה.
יצחק פינדרוס:
אתם באים אלינו היום אחרי שהגשנו רק חמש הסתייגויות ענייניות ואתם עושים לנו סדרי דיון.
יצחק פינדרוס:
על מה ולמה?
יצחק פינדרוס:
עכשיו אני רוצה ללכת על הנושא של הצבעות שמיות: אומרים שאנחנו משתמשים בנושא של הצבעות שמיות יותר מדי.
יצחק פינדרוס:
לקח לכם 10 שעות לדון בין מרצ לרע"מ ולמפלגת העבודה איזה חוק תורידו ביום רביעי, על זה משכתם אותנו עד 20:00 כי אתם לא הגעתם להסכמה, אנחנו אשמים?
יצחק פינדרוס:
אתם לא יודעים להתנהל.
יצחק פינדרוס:
עורכת הדין ארבל, את אמרת לנו להגיש הסתייגויות ענייניות.
יצחק פינדרוס:
הגישו חמש הסתייגויות, אל זה אתם מחילים סעיף 98?
יצחק פינדרוס:
חודשיים וחצי לא עשיתם חקיקה.
יצחק פינדרוס:
החוק הזה של נפגעי זכויות עבירה היו יכולים להביא אותו לפני שבוע, לפני שבועיים, לפני שלושה שבועות.
יצחק פינדרוס:
יכלו לוותר על החוק הזה כי יש לכם עוד תשע שנים עד שבנט יחלום להיות ראש ממשלה, אולי בניו-זילנד.
יצחק פינדרוס:
עיכבתם את הכנסת שבוע שלם על השטות הזאת, ביטלתם את כל הוועדות ביום רביעי בגלל השטות המטומטמת הזאת והיום אתם באים אלינו ביום האחרון: חברים, יש בעיה.
יצחק פינדרוס:
כמו שאמר הרב גפני, זה לא לחינם שאתה לא דן על סעיף א', אם יש לכם לחץ של חקיקה ספר לי מה קרה פתאום שאתם צריכים להקדים דיון.
יצחק פינדרוס:
יש פקק שאתם יצרתם כי לא ידעתם להסתדר עם זועבי, לתת לה שגרירות בסין יומיים קודם.
יצחק פינדרוס:
הייתם נותנים לה יומיים קודם והייתם מסתדרים.
יצחק פינדרוס:
הייתה לכם בעיה לתת למישהו ברע"מ עוד שגרירות?
יצחק פינדרוס:
אני מבקש, בחוק זכויות נפגעי עבירה יש חמש הסתייגויות, לתת לנו לפחות 4.5 שעות, תודה רבה.
ניר אורבך:
חבר הכנסת טייב, בבקשה.
יוסף טייב:
אדוני היושב-ראש, אני רוצה להבין, אם אתם רוצים להשתיק את חברי האופוזיציה אולי פשוט תעבירו חוק שאין יותר דיבור במליאה.
יוסף טייב:
למה לשתף את אזרחי ישראל, זה מיותר.
יוסף טייב:
תעשו מה שאתם רוצים, תקבעו שהחוקים יעברו על פי רוב בקואליציה, שגם זה אני לא בטוח שיהיה לכם, ונמשיך הלאה.
יוסף טייב:
אדוני היושב-ראש, אני חושב שאתם מזלזלים באינטליגנציה של אזרחי ישראל ולא רק של האופוזיציה – אנחנו כבר לא צד בסיפור הזה.
יוסף טייב:
כדי להיות ענייני, אדוני היושב-ראש, אני חושב שההסתייגויות שהוגשו הן ענייניות.
יוסף טייב:
האופוזיציה לקחה לתשומת ליבה את ההמלצה של היועצת המשפטית להפסיק להגיש אלפי הסתייגויות שלא מביאות כלום, בשונה ממה שקורה אצלכם בקואליציה – 50,000 הסתייגויות שלא מביאות לכלום ושום דבר.
יוסף טייב:
אני חושב שהמינימום, ודאי שאנחנו נחזור לאלפי הסתייגויות כי כשפוגעים באינטליגנציה שלנו אז אנחנו פשוט נצטרך לעשות את העבודה הפרלמנטרית בכלים שיש לנו.
יוסף טייב:
כרגע אתם מונעים מהאופוזיציה את הזכות הפרלמנטרית היחידה שנשארה לה.
יוסף טייב:
עכשיו, ניחא היו שומעים, יש לך בעיה לשמוע את שלמה מדבר שלוש שעות באמצע הלילה, איזה כיף היה.
יוסף טייב:
לא רק שהוא מדבר דברים לעניין, חבל שלא הייתם נוכחים, אף אחד מהשרים שלכם לא היה נכח, אבל אזרחי ישראל נחשפים לדיון ענייני סביב אותם חוקים.
יוסף טייב:
אתם טוענים שהחוקים הללו חשובים, אם החוקים האלו חשובים ואתה בא להפעיל סעיף 98, כמו שעשינו בכנסת הקודמת, במצב חרום יש דברים שצריך להעביר ואין מה לעשות אז מפעילים את סעיף 98.
יוסף טייב:
אתם רוצים להפעיל את הסעיף ולמנוע מאזרחי ישראל להיחשף לדיונים על אותם חוקים ובנוסף לזה אתם מגיעים עכשיו עם בקשת הממשלה להקדמת הדיון בהצעת חוק מערך הגיור.
יוסף טייב:
אז יש פקק או אין פקק?
יוסף טייב:
אם אין פקק אז תוציאו את סעיף 98.
יוסף טייב:
אני לא מבין מה קורה פה, אדוני, אני מחזיק ממך אדם עם יושרה, ראינו את זה גם בשבוע שעבר.
יוסף טייב:
אל תפגע באינטליגנציה של אזרחי ישראל, מספיק לפגוע באינטליגנציה שלנו, תודה.
ניר אורבך:
חבר הכנסת טייב, תודה רבה.
ניר אורבך:
חבר הכנסת בן-צור, בבקשה.
יואב בן צור:
תודה רבה, אדוני היושב-ראש, אני רוצה להתחיל בכך שאני כמעט משוכנע שכל זה לא לרוחך, שכל קיצורי הדרך הללו אינם לפי האופי שלך וזה לא מה שרצית, וכופים עליך את הדברים האלה ואתה כולך מתחבט בייסורים כשאתה צריך להעביר את הדברים האלה, אנחנו שומעים זאת בקולך.
יואב בן צור:
כמו חבריי אני חושב שכדי שתתכנס עם עצמך ותנסה לחשוב איך אנחנו לא שוברים את הכלים.
יואב בן צור:
ליצור באיזשהו חדר, אני לא יודע לפי מה, ארבע שעות, שלוש שעות, שעתיים – דברים שהיו צריכים לקחת 19 ו-20 שעות – ופתאום לקצר את זה בצורה כזאת באבחה אחת, לקצר את ההצבעות השמיות שברוב המקרים הממשלה הייתה מבקשת את ההצבעות הללו.
יואב בן צור:
אני חושב שהדברים האלו הם פשוט חרפה.
יואב בן צור:
דרסתם כל דבר שהיה מקובל פה בהינף יד.
יואב בן צור:
אתמול היינו בוועדת החוץ והביטחון ושם היושב-ראש ביקש שחוק האזרחות יחול שנה ושמונה חודשים.
יואב בן צור:
אתם יודעים למה?
יואב בן צור:
כדי שיוכלו לקיים את הרוטציה כהלכה, שלא תהיה הפרעה לרוטציה.
יואב בן צור:
יושב-ראש הוועדה אומר זאת לפרוטוקול, שומו שמיים, אנחנו רוצים שנה ושמונה חודשים כי אם זה יהיה רק לשנה אז שקד או מישהו אחר יכולים לעשות בעיות ואז לא תהיה רוטציה.
יואב בן צור:
איפה נשמע כדברים הללו?
יואב בן צור:
אף אחד לא פוצה פה.
יואב בן צור:
אף אחד לא דיבר על זה, אף אחד לא אמר את זה, ומדברים על השולחן, מערבים פוליטיקה קטנה בחקיקה של חוק האזרחות שהוא חוק ביטחוני כדי שנוכל לקיים את הרוטציה.
יואב בן צור:
אני חושב שהגענו למחוזות שמעולם לא היינו בהם.
יואב בן צור:
אני כשמונה שנים בכנסת ואני לא זוכר התנהלות מהסוג הזה.
יואב בן צור:
אני זוכר שהבאנו בזמנו לא פעם ולא פעמיים סעיף 98 אבל באמת זה היה במידה ובמשורה וזה היה במקרים קיצוניים מאוד.
יואב בן צור:
אדוני, בנוסף לכל, הבקשה של הממשלה להקדמת הדיון בחוק מערך הגיור, חוק כבד שיגרום סערות, אנחנו נמצאים בתקופה מאוד מסובכת וקשה, דווקא עכשיו ליצור קרעים נוספים בעם?
יואב בן צור:
אני קורא לכם שוב: חיזרו בכם בטרם יהיה מאוחר.
יריב לוין:
תודה, אדוני היושב-ראש, אני מצטרף לדברים שאמר חבר הכנסת בן צור באשר לתחושה שגם אדוני, דעתו לא נוחה ממה שמובא כאן ומנסים לעשות.
יריב לוין:
אני חושב שאדוני, בצדק, חש מופקר.
יריב לוין:
אני פונה אלייך, ארבל, היועצת המשפטית של הוועדה: את צריכה להגן על היושב-ראש, לא עלינו.
יריב לוין:
אני רוצה להקריא את סעיף 98: "בדיון בהצעת חוק תקציב המדינה ובמקרים אחרים יוצאים מן הכלל רשאית ועדת הכנסת לקבוע סדרי דיון מיוחדים" מקרים אחרים יוצאים מן הכלל.
יריב לוין:
מה יוצא מן הכלל במה שמובא בפנינו?
יריב לוין:
אם נסתכל על הטבלה שחולקה לנו כאן, אתם כותבים שההנמקה היא דחיפות ההצעות.
יריב לוין:
זה לא יוצא מן הכלל, בעיני, אבל נניח שזו הנמקה נכונה, ונניח שמוסכם כאן על כולם, כי זה מה שאתם כותבים, שכדי שסעיף 98 יופעל נדרשת לפחות דחיפות.
ארבל אסטרחן:
ההנמקה היא משך הזמן.
יריב לוין:
תסתכלו על ההנמקות שאתם עצמכם כותבים לדחיפות.
יריב לוין:
ההצדקה לדחיפות של חוק זכויות נפגעי עבירה היא שמדובר בשני סעיפים, "חוק חשוב".
יריב לוין:
מה זה "חוק חשוב"?
יריב לוין:
לא יודע בעיני מי ומי קבע.
יריב לוין:
כל חוק חשוב הוא כבר דחוף.
יריב לוין:
הדחיפות בחוק של הרכב האוטונומי נובעת מכך שהתחלת הניסויים ביוני תלויה בחקיקה.
יריב לוין:
מתי מתחיל המושב הבא, ביולי?
יריב לוין:
הוא מתחיל בכלל בתחילת מאי.
יריב לוין:
מה הבעיה לחוקק את זה בתחילת המושב הבא?
יריב לוין:
בחוק הניקוז הדחיפות היא שהחוק פוצל מחוק ההסדרים תוך הסכמה שיעבור בהקדם.
יריב לוין:
הסכמה בין מי למי, מישהו דיבר איתנו בכלל?
יריב לוין:
לא דיברו איתנו כשהחליטו לפצל ולא כשסיכמו משהו.
יריב לוין:
הייתה כאן הידברות עם מישהו בכלל?
אמיר אוחנה:
אגב, זה חוק שנועד למניעת הצפות.
אמיר אוחנה:
יש עוד קיץ שלם לפנינו.
יריב לוין:
בחורף לא עשיתם כלום אבל בקיץ הוא דחוף.
פטין מולא:
יש גשם בקיץ.
יריב לוין:
חוק הדואר: כאן בכלל לא כתוב כלום, אפילו לשיטתכם אין דחיפות.
יריב לוין:
אותו דבר גם בחוק בזק.
יריב לוין:
השיא הוא בחוק כפל הקצבאות.
יריב לוין:
אתם יודעים למה הוא דחוף?
יריב לוין:
כי הארכת הוראת השעה פקעה ב-31 בדצמבר.
יריב לוין:
מה התאריך היום, אדוני , ה-1 בינואר?
יריב לוין:
איזו שערורייה זאת.
יריב לוין:
אני שואל אותך, ארבל, איך אתם מאפשרים את זה, איך אתם לא אומרים בצורה חדה שיש כאן מהלך חסר תקדים שלא היה כמוהו, שמנוגד לתקנון, מנוגד לכל תכלית העניין ונעשה בצורה דורסנית.
יריב לוין:
אגיד יותר מזה: אתם כותבים הגבלות להצבעות שמיות.
יריב לוין:
אני מבין, אם יש 70 הסתייגויות ויש 70 הצבעות שמיות, בסדר, אם כבר עושים 98 אז מגבילים.
יריב לוין:
אבל ממתי מגבילים הצבעות שמיות כאשר ישנן חמש הסתייגויות, או שש הסתייגויות, או אפילו תשע הסתייגויות כפי שיש כאן כמעט בכל החוקים.
יריב לוין:
מה פתאום שזה יקרה, מה יקרה אם יצביעו חמש הצבעות שמיות, יקרה משהו?
יריב לוין:
איזו דריסה נוראה של כל מה שהיה נהוג כאן כל השנים.
יריב לוין:
אומרים לי: "תראה, בכנסת הקודמת היה מספר גדול יחסית של מקרי הפעלת סעיף 98".
יריב לוין:
מה שקורה בכנסת הזו, בתקופה מאוד קצרה, כבר עולה על כל מה שהיה בכנסת הקודמת.
יריב לוין:
כשבודקים, מגלים מיד שסעיף 98 הופעל בכנסת הקודמת כמעט בכל המקרים לגבי חוקי קורונה שהיו בהולים ממש מהיום להיום כדי להציל חיים.
יריב לוין:
הוא לא הופעל על חוקים מהסוג הנדון פה, חוקים שאין בהם שום דחיפות, לא דברים משמעותיים, לא מספר הסתייגויות גדול, שום כלום.
יריב לוין:
כמות החוקים שמבקשים להביא פה שווה כמעט לכל מה שהיה בכל הכנסות האחרונות למעט הכנסת הקודמת.
יריב לוין:
אמרתי, שם הייתה חריגה בגלל הקורונה.
יריב לוין:
איזו הצדקה יש לדבר הזה, מה, הקואליציה במשך שבועות לא הביאה אף חוק לדיון כי לא הצליחו להסתדר ביניהן, בגלל שהחליטו לעשות סדרי עדיפויות הזויים בחוקים שלא הייתה בהם שום דחיפות וידעו מראש שיהיו דיונים ארוכים מאוד ואחר כך ראש הממשלה אפילו לא טרח להיות באולם כדי להצביע וכך הם נדחים ונדחים.
ניר אורבך:
חבר הכנסת לוין, חצי דקה.
יריב לוין:
אדוני היושב-ראש, אני מבקש ממך, אני יודע שגם כך לא קל לך ואני מכבד גם את האופן שבו אתה מנהל את הדיון הזה, אני חושב שגם בכך יש אמירה.
יריב לוין:
אני חושב שמה שמנסים לייצר כאן הוא דבר נוראי כי בסוף כל דבר כזה הופך לתקדים שאחר כך לא נוכל לצאת ממנו וכבר יש לנו מספיק כאלה בכנסת.
יריב לוין:
אני מבקש ממך, ארבל, בכל לשון של בקשה, עצרי את הדבר הזה.
יריב לוין:
צמצמו את מספר החוקים, הגדילו את השעות, אפשרו הצבעות שמיות ללא הגבלה כאשר יש מספר הסתייגויות קטן, תודה רבה.
ניר אורבך:
חבר הכנסת לוין, הערה אחת: יש גם צד שני למטבע.
ניר אורבך:
שמענו את הטענות ואתה יודע מה דעתי לפחות על חלקן.
ניר אורבך:
אין ספק שנעשה שימוש מוגזם מצד האופוזיציה בכלי של הדיבור במליאה.
ניר אורבך:
גם הנושא של ההחתמה על הסתייגות את כל האופוזיציה, אני מבין שאתם עושים את זה מתוך תגובת נגד, אבל זה עדיין משהו לא רגיל וזה נופל - - -
יצחק פינדרוס:
על מה אתה מדבר, חודשיים לא היו דיונים.
יריב לוין:
אני מסכים, אומר לך משהו בגילוי לב: אנחנו נמצאים במקום לא טוב.
יריב לוין:
ראשית הדבר בנושא הוועדות והמשכו בעניין שגם הוא לא היה אף פעם.
יריב לוין:
לאורך כל השנים הייתה הידברות בין קואליציה לאופוזיציה.
יריב לוין:
אני אתן לך דוגמה רק מהשבוע שעבר: בשבוע שעבר אנחנו הצענו לכם להגיע לסיכום על מסגרת החוקים שתעבור באותו שבוע, ואנחנו נקצר את הדיונים ונוותר על ההצבעות השמיות לרבות בחוק-יסוד: הממשלה.
יריב לוין:
זו הצעה שהצענו פעם אחר פעם.
יריב לוין:
אתם יודעים שיש לכם הרבה דברים בצנרת, אתם יודעים שביום רביעי יש 39 הצעות פרטיות, שזה יימשך לתוך הלילה ויהיה ארוך מאוד וגם כך לאנשים יהיה קשה.
יריב לוין:
בנוסף, ידעתם שראש הממשלה צריך לצאת בבוקר מהמליאה לצורך פגישה מדינית.
יריב לוין:
אנחנו תכננו את מה שתכננו לא כי היינו כאלו מתוחכמים אלא שידענו שאם נגיע לשעה מסוימת – הוא פשוט איננו.
יריב לוין:
מה עושים מי שיש בפניהם את התנאים הללו?
יריב לוין:
מגיעים להבנות.
יריב לוין:
זה דבר פשוט, זה לא שאמרנו שלא נגיע להבנות כי אנחנו יודעים שראש הממשלה צריך ללכת ואנחנו נמשוך בכוח על מנת לא להעביר את החוק.
יריב לוין:
ההיפך הוא הנכון, הושטנו לכם יד והצענו לעשות בהסכמה.
יריב לוין:
אתם לא רציתם.
יריב לוין:
מה רוצים מאיתנו עכשיו, הרי זה שורש העניין.
יריב לוין:
להנחית את חוק הגיור באופן הזה כאשר אדוני יודע שאם נספור את שעות הדיון בחוק הזה ונוסיף את מה שיש בחוק האזרחות והחוקים בקריאה הראשונה, גם כך הסיכוי שנגיע לחוק הגיור הוא קלוש עד אפסי, אלא אם אחרי שנאשר פה סעיף 98 מפאת דחיפות תחליטו שהגיור יותר דחוף מכל הדברים האלה.
יריב לוין:
לכן, אדוני, זו הסיבה שהדברים מתנהלים כך.
יריב לוין:
אני מוכרח לומר, למרות שלא היינו מחויבים על פי התקנון הקפדנו להביא 20 אנשים שיהיו במשכן בשעות ההצבעה, לאורך כל הלילה, עשינו את זה מתוך כבוד גם אליכם שלא יהיה מצב שעם אדם אחד הטרחנו אתכם כל הלילה.
יריב לוין:
אני אומר לך, זה לא חייב להיות כך, אבל אתה מבין שהמינימום היה קודם כל להגיד שלא יהיה גיור כי יש כמה דברים שאתם מוכרחים לגמור אותם ואז נשב, נגיע להסכמות על מסגרת דיון.
יריב לוין:
אני אומר שוב שאנחנו מוכנים ללכת לקראתכם, אנחנו לא רוצים לשמוע את צלצול הפעמון ביום שישי בבוקר.
ניר אורבך:
חבר הכנסת לוין, תודה רבה.
קטי קטרין שטרית:
מהצד הזה לא יהיה?
קטי קטרין שטרית:
אנחנו הנשים, יום האישה הבין-לאומי.
ניר אורבך:
על דעת כולם אנחנו נעביר אחר כך את רשות הדיבור לחברת הכנסת קטי שטרית.
שלמה קרעי:
אדוני היושב-ראש, אני מצטרף לכל מילה שאמר חבר הכנסת לוין.
שלמה קרעי:
אני חושב שהתמונה שמוצגת כאן בפנינו עם לוח הזמנים שמיועד לשבעה חוקים דחופים וקריטיים וחשובים מאוד הוא לוח זמנים הזוי שמבייש אתכם.
שלמה קרעי:
אתם מתנהלים ברשימת ההצעות, גם אם נגיד שההצעה הראשונה וההצעה השביעית הם חוקים חשובים, נגיד שאנחנו מקבלים נימוק שהחוק חשוב וזה שמדובר בהארכת שעה גם מקובל עלינו.
שלמה קרעי:
אבל עשיתם כמו הלל הזקן שהיה כורכם ואוכלם בבת-אחת.
שלמה קרעי:
עשיתם אחד מלמעלה ואחד מלמטה ודחפתם בתווך חוקים שאין להם שום דחיפות, גם היועצת המשפטית לא תדע להסביר.
שלמה קרעי:
יש פה שני חוקים שאפילו לא הכנסתם בתוכם נימוק לדחיפות – חוק הדואר וחוק בזק – יש כאלו, כדברי יריב לוין, חוק שנועד למניעת הצפות, איך זה רלוונטי כעת, כשהאביב בפתח.
שלמה קרעי:
אני לא מצליח להבין איך הייעוץ המשפטי אישר את דחיפותם של אותם חוקים.
שלמה קרעי:
אני בכלל מציע, מכיוון שהשעות שמוצעות לדיון נראות כמשהו אקראי, אולי נקבע, אדוני, שבכל פעם שיש סעיף 98 תביא איתך שתי קוביות שש-בש, תזרוק על השולחן, ומה שיוצא יקבע את השעות של סעיף 98.
שלמה קרעי:
הרי הממוצע של הטלת שתי קוביות הוא שבע, זה יהיה הממוצע של שעות דיון על פי סעיף 98.
ניר אורבך:
זה יותר מדי.
שלמה קרעי:
זה יכול להיות גם שעתיים או שלוש, אבל במקום שתעשו זאת בחדרי חדרים מבלי לשתף אותנו ברמת הדחיפות אני מציע שנעשה כאן משהו אקראי לעיני כולם.
שלמה קרעי:
הדבר השני שאני רוצה לומר: לא יכול להיות שעכשיו נאשר החרגה של מספר חוקים לסעיף 98 ויגיעו חוקים נוספים לשבוע זה.
יצחק פינדרוס:
ובסוף גם לא יביאו אותם.
שלמה קרעי:
הנושא של הצבעות שמיות, ארבל, כאשר יש חוקים שיש לגביהם מספר מועט של הסתייגויות לא יכול להיות שאתם מאפשרים הגבלה של הצבעות שמיות, לא יכול להיות, 5-7 הצבעות שמיות לחוק זה נראה לכם מופרך?
שלמה קרעי:
איך אתם נותנים יד לדבר שכזה?
שלמה קרעי:
בפרט כאשר נותנים בדרך כלל סמכות ליושב-ראש הכנסת לעבוד אצל הקואליציה.
שלמה קרעי:
כשהוא רואה שחסרה לו הצבעה שמית אז הוא אומר: "עכשיו מוסיפים".
שלמה קרעי:
זה לא נורמלי, אי-אפשר כך, חייבים לעשות סדר בנושא הצבעות שמיות, בנושא החוקים הלא-דחופים, וגם בנושא הזה שלא יכול להיות עוד סעיף 98 בשבוע הקרוב.
ניר אורבך:
נצא להפסקה ונחזור בשעה 15:45.
בשעה 14:
<< יור >> היו"ר בועז טופורובסקי: << יור >>      חבר הכנסת ניר אורבך ביקש ממני להחליף אותו עד שהוא יגיע מישיבה בה הוא נמצא.
בשעה 14:
אנחנו היינו בסעיף א'.
בשעה 14:
<< דובר >> יצחק פינדרוס (יהדות התורה): << דובר >>      לא.
בשעה 14:
בסעיף ב(1).
בשעה 14:
<< יור >> היו"ר בועז טופורובסקי: << יור >>      יש סדר יום מעודכן.
בשעה 14:
אתם לא מעודכנים.
בשעה 14:
קביעת סדרי דיון מיוחדים לפי סעיף 98.
בשעה 14:
היינו בהצעת חוק זכויות נפגעי עבירה.
בשעה 14:
<< דובר >> יצחק פינדרוס (יהדות התורה): << דובר >>      גם אם אתם הולכים על זה, לא הגיוני על חמש הסתייגויות להגיד בלי הצבעות שמיות.
בשעה 14:
סתם.
בשעה 14:
אין לזה היגיון.
בשעה 14:
יש חמש הסתייגויות, אין הצדקה משפטית להגביל את ההצבעות השמיות על חמש הסתייגויות.
בשעה 14:
לא שהולכים להשתמש בזה, אבל אין לזה הצדקה.
בשעה 14:
<< דובר >> שלמה קרעי (הליכוד): << דובר >>      גם לא יכול להיות שיהיה ליושב ראש הכנסת סמכות להוציא...
בשעה 14:
<< דובר >> יצחק פינדרוס (יהדות התורה): << דובר >>      אין לו.
בשעה 14:
כבר סוכם שאין לו.
בשעה 14:
סוכם שבהצעה הזאת אין לו.
בשעה 14:
אין ליושב ראש הכנסת סמכות.
בשעה 14:
<< דובר >> שלמה קרעי (הליכוד): << דובר >>      הגעתם כבר לתשעה חוקים?
בשעה 14:
<< דובר >> יצחק פינדרוס (יהדות התורה): << דובר >>      הוסיפו עוד?
בשעה 14:
<< יור >> היו"ר בועז טופורובסקי: << יור >>      כולכם ביקשתם לדבר לסעיף א(1)?
בשעה 14:
יש עוד מישהו שרוצה לדבר על א(1) ועוד לא דיבר?
בשעה 14:
<< דובר >> שלמה קרעי (הליכוד): << דובר >>      בטח.
בשעה 14:
לא דיברנו.